বিমান বাহিনীর প্রধান রোডজালি দাউদ বলেন, রাডারের সংকেত তদন্ত করে দেখা যাচ্ছে যে, বিমানটি নিজস্ব পথ পরিবর্তন করে ফিরে আসার সম্ভাবনা রয়েছে। মালয়েশিয়ার সামরিক বাহিনীর প্রধান জেনারেল জুলকেফলি জিন জানান, এপর্যন্ত তল্লাসি অভিযানে যুক্ত হয়েছে ২২টি বিমান ও ৪০টি জাহাজ। দেশটির বেসামরিক বিমান পরিবহনের প্রধান কুয়ালালামপুরে এক সংবাদ সম্মেলনে জানান, বিমানটির সন্ধান পেতে রোববার তল্লাসি অভিযানের এলাকা মালয়েশিয়ার পশ্চিম উপকূল পর্যন্ত বাড়ানো হয়েছে।